ম্যাচটি টাইব্রেকারে গড়াতে পারতো। কিন্তু মারিও মানজুকিচ সেটি হতে দিলেন না। অতিরিক্ত সময়ে গোল করে দলকে জয় এনে দিলেন। রাশিয়া বিশ্বকাপে বুধবার দ্বিতীয় সেমিফাইনালে ইংল্যান্ডকে ২-১ গোলে হারিয়ে প্রথমবারের মতো বিশ্বকাপের ফাইনালে উঠে গেল ক্রোয়েশিয়া। ম্যাচে প্রথমে কাইরান ট্রিপিয়ারের গোলে এগিয়ে গিয়েছিল ইংল্যান্ড। এরপর ইভান পেরিসিচের গোলে সমতা আনে ক্রোয়েশিয়া। অতিরিক্ত সময়ে ক্রোয়েশিয়ার জয়সূচক গোলটি করেন মারিও মানজুকিচ।